Paises Catalan

Per Paises Catalan (in catalano: Països Catalans) on considera territorios in le area de Europa mediterranee de lingua e cultura catalan.

Le termino appare pro le prime vice al fin del seculo XIX sub le pluma del jurista valencian Benvenite Oliverin hispano: Bienvenido Oliver y Esteller,

in catalano: Benvingut Oliver i Estellés., e ha essite post popularisate per le autor Joan Fuster, etiam valencian, in su libro Nosaltres, els valencians (1962).

In le senso historico-linguistic plus amplie, cum Paises Catalan on indica un area cultural extendite in varie statos, e constituite per le antique terras de domination aragonese que ancora hodie parla ulle variante del lingua catalan:

 Catalonia
 Frangia de Aragonia
 Principato de Andorra
 Communitate Valencian
 Insulas Balear
 le urbe Algario (supernominate «Le Parve Barcelona»), in Sardinia
 Le Carche (ibi comprise le parco national), in Murcia
 e bon parte del departimento francese del Pyreneos Oriental (denominate «Catalonia del Nord»).

In su acception politic, illo esse strictemente associate al catalanismo republican (independentia de Catalonia) e al pancatalanismo (union de tote le Paises Catalan), e pro iste ration esse subjecte a numerose criticas, in particular ma non solmente per le anticatalanistas, le espaniolistas, e le monarchistas. In le signification politic moderne, super toto in le narration local pro le creation de un stato unitari, le termino intende referer se principalmente a tres territorios catalanophone, saepe supernominate collectivemente «Pino de tres brancas»: Catalonia, Communitate Valencian, e Insulas Balear.